Na temelju članka 75. Zakona o sportu („Narodne novine“, br. 141/22) i članka 11. stavak 1. Odluke o financiranju programa i projekata od interesa za opće dobro koje provode Udruge iz sredstava proračuna Zadarske županije („Službeni glasnik Zadarske županije“, br. 5/24), Upravni odjel za obrazovanje, kulturu i šport Zadarske županije i Športska zajednica Zadarske županije daju

**JAVNI POZIV**

za predlaganje programa javnih potreba u športu Zadarske županije za 2026. godinu

**I.**

U javne potrebe u športu Zadarske županije za 2026. godinu uvrstit će se programi, djelomično ili u cijelosti i to za:

1. poticanje i promicanje športa,
2. provođenje športskih aktivnosti djece, mladeži i studenata,
3. djelovanje športskih udruga, športskih zajednica i saveza,
4. športska priprema, domaća i međunarodna natjecanja, te opća i posebna zdravstvena zaštita,
5. športsko rekreativne aktivnosti građana,
6. športske aktivnosti djece s teškoćama u razvoju, te parašportaša i gluhih športaša,
7. planiranje, izgradnja, održavanje i korištenje sportskih građevina značajnih za Zadarsku županiju.

Redovne aktivnosti koje ne predstavljaju konkretnu programsku i/ili projektnu aktivnost neće se razmatrati.

**II.**

Prijave programa/projekta u športu podnose udruge, ustanove u športu, trgovačka društva i obrti ukoliko se njihovi projekti i programi odnose na javne potrebe od interesa za Županiju kao cjelinu.

Prijavitelj može prijaviti najviše dva (2) programa/projekta.

Pravo prijave programa/projekta u športu imaju pravne osobe sa sjedištem u Zadarskoj županiji koje su registrirane za djelatnost športa, učlanjene u nacionalni i županijski športski savez (ako je osnovan u pojedinom športu) i lokalnu športsku zajednicu (ako je osnovana u lokalnoj samoupravi Zadarske županije).

Športska zajednica Zadarske županije objedinjuje i predlaže sukladno *Kriterijima za vrednovanje i odabir programa javnih potreba u športu športske zajednice zadarske županije* koji su vidljivi na službenoj stranici Športske zajednice Zadarske županije: [Kriteriji za vrednovanje Programa javnih potreba u športu Zadarske županije (szzz.hr)](https://www.szzz.hr/images/dokumenti/pravilnici/szzz/kriteriji-za-vrednovanje-jpszz.pdf), a Zadarska županija u propisanoj proceduri utvrđuje te donosi Program javnih potreba u športu Zadarske županije.

**III.**

Projekti i/ili programi će biti razmatrani ukoliko prijavitelj udovoljava slijedećim uvjetima:

* da je teritorijalni obuhvat djelatnosti i djelovanja prijavitelja područje Zadarske županije ili da ostvaruje programe/projekte kojim se zadovoljavaju javne potrebe i interesi Županije,
* da je prijavitelj ispunio obveze iz svih prethodno sklopljenih ugovora o potporama iz proračuna Zadarske županije,
* da je prijavitelj ispunio sve obveze s osnova plaćanja doprinosa za mirovinsko i zdravstveno osiguranje (ako je prijavitelj poslodavac) te plaćanje poreza te drugih davanja prema državnom proračunu i proračunu Zadarske županije,
* da vodi transparentno financijsko poslovanje u skladu s propisima o računovodstvu neprofitnih organizacija: *Zakonu o financijskom poslovanju i računovodstvu neprofitnih organizacija* („Narodne novine“, br. 121/14) i *Pravilniku o izvještavanju u neprofitnom računovodstvu* *i registru neprofitnih organizacija* („Narodne novine“, br. 31/15, 67/17, 115/18 i 21/21),
* da je udruga upisana u Registar udruga odnosno drugi odgovarajući registar,
* da je udruga upisana u Registar neprofitnih organizacija,
* da je udruga upisana u Nacionalni informacijski sustav u sportu (NISUS),
* da je udruga sukladno članku 55. stavku 1. Zakona o udrugama („Narodne novine“, br. 74/14, 70/17, 98/19 i 151/22 ) uskladila Statut sa Zakonom o udrugama i o tome podnijela zahtjev za upis promjena nadležnom uredu.

Ispunjavanje uvjeta prihvatljivosti:

* da je prijavitelj ispunio sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema Državnom proračunu i proračunu Zadarske županije prijavitelj dokazuje potvrdom Porezne uprave o nepostojanju duga.

Ispunjavanje ostalih uvjeta prihvatljivosti udruga Zadarska županija provjerava uvidom u Registar udruga, Registar neprofitnih organizacija i Nacionalni informacijski sustav u sportu (NISUS) kao i provjerom u poslovnim knjigama Zadarske županije.

U slučaju nemogućnosti provjere na opisani način Zadarska županija zadržava pravo tražiti dodatne dokaze o ispunjavanju uvjeta u postupku ispitivanja ispunjavanja formalnih uvjeta Javnog poziva (npr. presliku Statuta, potvrdu FINA-e o zaprimanju financijskih izvještaja i dr.).

**IV.**

Svaki prijavitelj može prijaviti najviše dva (2) programa i/ili projekta.

Uz elektronički obrazac prijavnice udruge su dužne priložiti sljedeće dokumente:

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Potvrda nadležne Porezne uprave o nepostojanju duga po osnovi poreza i drugih davanja

Uz elektronički obrazac prijavnice Županijski športski savezi i Lokalne športske zajednice (redovne članice Športske zajednice Zadarske županije) su dužne priložiti sljedeće dokumente:

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Obrazac 4. – Članice ŽŠS-a (pravne i fizičke osobe sa rangom sustava natjecanja)
* Potvrda nadležne Porezne uprave o nepostojanju duga po osnovi poreza i drugih davanja

Uz elektronički obrazac trgovačka društva, obrti i ustanove u športu su dužni priložiti sljedeće dokumente:

* Obrazac 1. - Izjava o nepostojanju dvostrukog financiranja
* Obrazac 2. - Izjava da nema nepodmirenih obveza prema proračunu Zadarske županije
* Obrazac 3. - Životopis voditelja/ice prijavljenog programa/projekta
* Potvrda nadležne Porezne uprave o nepostojanju duga po osnovi poreza i drugih davanja
* Izvadak iz sudskog, obrtnog, strukovnog ili drugog odgovarajućeg registra

Obrasce je potrebno preuzeti na računalo i popuniti. Obrasci moraju biti potpisani od strane osobe ovlaštene za zastupanje.

**V.**

Prijave se podnose elektroničkim putem korištenjem sustava SOM natječaji, kojemu se pristupa preko službene mrežne stranice Zadarske županije [www.zadarska-zupanija.hr.](file:///C%3A%5CUsers%5C%C5%A0ZZZ%5CAppData%5CLocal%5CMicrosoft%5CWindows%5CINetCache%5CContent.Outlook%5C4S664OOG%5Cwww.zadarska-zupanija.hr)

Pitanja vezana uz tehničke upute korištenja e-sustava za podnošenje prijava mogu se dostaviti e-poštom: podrska@som-system.com .

**VI.**

Rok za dostavu prijava na Javni poziv je do 27. listopada 2025. godine.

**VII.**

Prijave programa i/ili projekata koje ne udovoljavaju formalnim uvjetima javnog poziva (zakašnjele prijave, prijave koje ne sadrže svu propisanu dokumentaciju ili prijave podnesene na neki drugi način, odnosno suprotno uvjetima iz ovog javnog poziva) neće biti upućene na stručno ocjenjivanje. Stručno ocjenjivanje i ugovaranje izvršiti će Športska zajednica Zadarske županije.

**VIII.**

Zadarska županija i korisnik kojem će biti dodijeljena financijska sredstva za programe i/ili projekte u 2026. godini sklopit će Ugovor. Neposredno prije potpisivanja ugovora osobe ovlaštene za zastupanje i voditelja programa/ projekta udruga dužne su dostaviti izjavu da se protiv njih ne vodi kazneni postupak sukladno članku 5., točki 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15).

**VIII.**

Radi kontrole namjenskog korištenja sredstva korisnik se obvezuje da će dostaviti Izvješće o potrošnji proračunskih sredstava za programe/projekte. Izvješće se sastoji od opisnog i financijskog dijela.

Uz opisno izvješće dostavljaju se popratni materijali kao što su isječci iz novina, fotografije i drugo.

U financijskom izvješću navode se cjelokupni troškovi neovisno o tome iz kojeg su izvora financirani i dostavljaju se dokazi o istome (preslika faktura, ugovora o djelu ili ugovora o autorskom honoraru s obračunima istih) te dokazi o plaćanju istih (presliku naloga o prijenosu ili izvoda sa žiro računa).

Izvješće se podnosi u roku od tri mjeseca od završetka projekta ili programa, a najkasnije do 31. siječnja slijedeće proračunske godine.

Izvješće se podnosi elektroničkim putem korištenjem sustava SOM natječaji.

**IX.**

Provedbu financiranog programa prati i nadzor nad korištenjem odobrenih financijskih sredstava provodi upravno tijelo temeljem izvješća o provedbi, a po potrebi i neposrednim uvidom u dokumentaciju.

**X.**

Upravni odjel za obrazovanje, kulturu i šport Zadarske županije će od korisnika financiranja, zahtjevom u pisanom obliku tražiti povrat sredstava za provedbu odobrenog programa ili projekta u slučaju kada utvrdi da korisnik financiranja:

- nije realizirao program ili projekt utvrđen proračunom i ugovorom,

- nije utrošio sva odobrena sredstva,

- sredstva nije namjenski koristio,

- iz neopravdanih razloga nije podnio izvještaj u propisanom roku.

**XI.**

Korisnik financiranja će najkasnije u roku od 45 dana od primitka zahtjeva iz točke XIII. ovog Poziva, sukladno uputama Zadarskoj županiji vratiti sva neutrošena sredstva i nenamjenski utrošena sredstva.

KLASA: 620-01/25-01/25

URBROJ:2198-04/1-25-1

Zadar, 26. rujna 2025. godine